Gyvūnų gerovė

Gyvūnų gerovė – fizinė ir psichologinė gyvūnų būsena.Caroline J. Hewson. What is animal welfare? Common definitions and their practical consequences. Can Vet J. 2003 June; 44(6): 496–499. Terminas taip pat gali būti vartojamas apibūdinant žmonių susirūpinimą gyvūnų auginimo, transportavimo, žudymo ir kitokio elgesio su jais būdais ar sąlygomis; taip pat įvardinant požiūrį į žmonių ir kitų rūšių gyvūnų santykius, pavyzdžiui, diskusijose dėl gyvūnų apsaugos ar gyvūnų teisių.Francione, Gary Lawrence (1996). Rain without thunder: the ideology of the animal rights movement.

Susirūpinimas gyvūnų gerove yra grindžiamas pripažinimu, jog gyvūnai yra jautrios būtybės, gebančios jausti skausmą, kentėti, turinčios individualius poreikius.Animal Welfare – Introduction, European Commission Šiuo pagrindu siekiama, jog žmogaus naudojami gyvūnai išvengtų bereikalingo skausmo, jiems būtų užtikrinamos tam tikros gyvenimo ar elgesio su jais sąlygos.Ūkinės paskirties gyvūnų gerovės reikalavimai, Lietuvos Respublikos Seimas

Įstatymuose gyvūnų gerovės reikalavimai atsirado XIX a., pirmiausia Britanijoje. Šiuo metu elgesį su gyvūnais reguliuoja daugelis valstybių, tam dėmesys skiriamas veterinarijos moksle, bandymuose su gyvūnais, bioetikoje; šioje srityje veikia atskiros valstybinės institucijos ir nevyriausybinės organizacijos.

Gyvūnų gerovė yra kritikuojama iš dviejų priešingų pozicijų. Viena iš jų teigia, kad gyvūnai nėra sąmoningi, nesuvokia savo gyvenimo kokybės ir todėl nėra būtinybės ją gerinti. Kita pozicija grindžiama gyvūnų teisių idėjomis, teigiant, kad gyvūnai apskritai neturėtų būti vertinami kaip nuosavybė ir naudojami žmonių poreikiams tenkinti. Manoma, jog rūpinimasis gerove nukreipia dėmesį nuo esminių etinių gyvūnų naudojimo klausimų (pavyzdžiui: ar pats gyvūnų išnaudojimas yra pateisinamas net ir užtikrinus jiems palyginti geras gyvenimo sąlygas?) ir lemia tolimesnę ydingų žmogaus ir gyvūnų santykių tąsą.Regan, Tom. The Case for Animal Rights, University of California Press, 1983.Francione, Gary. Animals, Property, and the Law. Temple University Press, 1995. Tačiau yra ir manančių, jog didėjantys gyvūnų gerovės reikalavimai palaipsniui nuves link gyvūnų teisių įgyvendinimo.

Lietuvoje gerovės politiką formuoja dvi – Aplinkos (atsakinga už laukinių gyvūnų bei gyvūnų augintinių gerovės politiką) ir Žemės ūkio (rūpinasi ūkinių – dėl maisto ar kitų ūkinių tikslų laikomų gyvūnų gerove) ministerijos.

 Taip pat skaitykite 
 Kruvinasis sportas
 Šv. Pranciškus Asyžietis
 Medžioklė
 Brakonieriavimas
 Zoologijos sodas

 Šaltiniai 

Kategorija:Bioetika